**Melissa** είναι ο τίτλος του πρώτου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 30 Οκτωβρίου του 1983 μέσω της δισκογραφικής εταιρείας Music for Nations στην Μεγάλη Βρετανία και της Roadrunner στην υπόλοιπη Ευρώπη, όπως και μέσω της Megaforce στην Βόρεια Αμερική.

Ηχογράφηση
----------

Οι ηχογραφήσεις του δίσκου ξεκίνησαν στις 18 Ιουλίου 1983 στα Easy Sounds Studios της Κοπενχάγης με παραγωγό τον Χένρικ Λουντ, ιδιοκτήτη του στούντιο. Το συγκρότημα είχε προβάρει εκτενώς τα κομμάτια με σκοπό να εξοικονομήσει χρόνο στο στούντιο, λόγω οικονομικής στενότητας. Παράλληλα, η δισκογραφική τους εταιρεία τους ζήτησε να ηχογραφήσουν μία διασκευή και οι Mercyful Fate επέλεξαν το "*Immigrant Song*" των Led Zeppelin, χωρίς όμως να το συμπεριλάβουν στην τελική κοπή του άλμπουμ θεωρώντας ότι δεν ταίριαζε ηχητικά και στιχουργικά με τα υπόλοιπα τραγούδια τους.

Προώθηση
--------

Η πρώτη εμφάνιση του συγκροτήματος μετά την κυκλοφορία του δίσκου ήταν προγραμματισμένη για τις 3 Δεκεμβρίου του 1983, όπου θα άνοιγαν την εμφάνιση του Ozzy Osbourne στην Κοπενχάγη, συναυλία η οποία αναβλήθηκε λόγω αρρώστιας του Osbourne.

Η ευρωπαϊκή περιοδεία τους ξεκίνησε στις 19 Ιανουαρίου 1984, όπου έπαιξαν στο κλαμπ "The Dynamo" του Αϊντχόβεν. Την επόμενη ημέρα εμφανίστηκαν στο Χίλφερσουμ, σε μία συναυλία που μεταδόθηκε μέσω του ολλανδικού ραδιοφωνικού δικτύου. Ακολούθησε μία συναυλία στο "The Paradiso Theatre" του Άμστερνταμ και μία ακόμη στο Λούτενμπεργκ, για να συνεχίσουν στα μέσα Φεβρουαρίου με έξι εμφανίσεις επί ιταλικού εδάφους.

Στις αρχές Μαρτίου είχαν προγραμματίσει μία βρετανική περιοδεία με τους Manowar, αλλά έπαιξαν μόνο την πρώτη ημέρα στο St. Albans City Hall του Χερτφορτσάιρ. Οι Mercyful Fate αποχώρησαν από την περιοδεία λόγω του γεγονότος ότι οι συνοδοί των Manowar δεν τους άφησαν χρόνο για sound check και να στήσουν κατάλληλα τον εξοπλισμό τους, ενώ ο τεχνικός ήχου των αμερικανών επηρέασε την εμφάνιση του σχήματος και η διάρκεια της συναυλίας τους περιορίστηκε στα 25 λεπτά, αντί για 45 που αρχικά ήταν προγραμματισμένο. Λόγω της άρνησης των Manowar να απολογηθούν και να εγγυηθούν καλύτερη μελλοντική συμπεριφορά, οι Mercyful Fate δεν συμμετείχαν στο υπόλοιπο της περιοδείας, με αποτέλεσμα να έχουν μεγάλες οικονομικές απώλειες.

Με σκοπό να βελτιώσει την εικόνα των ζωντανών τους εμφανίσεων, το συγκρότημα επένδυσε μεγάλο μέρος των εσόδων του για να προσθέσει στην σκηνή ένα παρεκκλήσι, το οποίο εμφανίστηκε για πρώτη φορά στην sold-out συναυλία τους στο "Saltlageret" της Κοπενχάγης στις 5 Απριλίου. Στα τέλη του ίδιου μήνα, το συγκρότημα ξεκίνησε τις ηχογραφήσεις του επόμενου του άλμπουμ. Παράλληλα, στις 10 Ιουνίου 1984 συμμετείχαν στο Heavy Sounds Festival του Βελγίου, μαζί με ονόματα όπως οι Motörhead, Twisted Sister, Metallica, Lita Ford, κ.α..

PMRC
----

Το 1985, η αμερικάνικη επιτροπή λογοκρισίας στην μουσική με την ονομασία PMRC, συμπεριέλαβε στην λίστα της με τίτλο "The Filthy Fifteen", μία λίστα η οποία περιελάμβανε δεκαπέντε τραγούδια με απαράδεκτο και δυσάρεστο στιχουργικό περιεχόμενο, το κομμάτι "*Into the Coven*" των Mercyful Fate, ως αποκρυφιστικό. Στην λίστα συμπεριλαμβάνονταν τραγούδια καλλιτεχνών όπως ο Prince, οι Judas Priest, οι Motley Crue, οι AC/DC, οι Twisted Sister, η Μαντόνα, οι W.A.S.P. οι Black Sabbath, οι Def Leppard, οι Venom, κ.α..

Κριτικές και κατατάξεις
-----------------------

Το "*Melissa*" έλαβε ιδιαίτερα θετικές κριτικές, με το "AllMusic" να το βαθμολογεί με τέσσερα αστέρια με άριστα τα πέντε, το "Metal Crypt" με 4,6 / 5, το "Ultimate Guitar" με 9,1 / 10, και το "Digital Dream Door" το τοποθέτησε 50ο στην λίστα με τα εκατό καλύτερα άλμπουμ του heavy metal, ενώ το "Metal Descent" το κατέταξε 15ο καλύτερο άλμπουμ του παραδοσιακού heavy metal. Το "OC Weekly" συμπεριέλαβε το άλμπουμ στην λίστα με τους δέκα δίσκους που πρέπει να ακούσει κάποιος πριν πεθάνει, ενώ ο Μάρτιν Ποπόφ το κατέταξε στην 69η θέση της λίστας με τους 500 καλύτερους δίσκους του είδους.

Τραγούδια
---------

| Αρ. | Tίτλος | Συνθέτες | Διάρκεια |
| --- | --- | --- | --- |
| 1. | "Evil"   |   | 4:45 |
| 2. | "Curse of the Pharaohs"   |   | 3:57 |
| 3. | "Into the Coven"   |   | 5:11 |
| 4. | "At the Sound of the Demon Bell"   |   | 5:23 |
| 5. | "Black Funeral"   |   | 2:50 |
| 6. | "Satan's Fall"   |   | 11:23 |
| 7. | "Melissa"   |   | 6:40 |
| **Συν. διάρκεια:** | **40:09** |

| Μπόνους κομμάτια στην επετειακή έκδοση των 25 χρόνων |
| --- |
| Αρ. | Tίτλος | Διάρκεια |
| 8. | "Black Masses" (Outtake) | 4:31 |
| 9. | "Curse of the Pharaohs" (BBC Radio 1 Session) | 3:52 |
| 10. | "Evil" (BBC Radio 1 Session) | 4:02 |
| 11. | "Satan's Fall" (BBC Radio 1 Session) | 10:29 |
| 12. | "Curse of the Pharaohs" (Demo) | 4:26 |
| 13. | "Black Funeral" (Demo) | 2:54 |

Μέλη των Mercyful Fate
----------------------

Η σύνθεση του συγκροτήματος κατά την ηχογράφηση του "***Melissa***" είχε την εξής μορφή:

* **King Diamond** - *φωνητικά*
* **Χανκ Σέρμαν** - *κιθάρα*
* **Μίκαελ Ντένερ** - *κιθάρα*
* **Τίμι Χάνσεν** - *μπάσο*
* **Κιμ Ραζ** - *τύμπανα*

Παραπομπές
----------

1. ↑  Music For Nations - CDs and Vinyl at Discogs
2. ↑  Roadrunner Records | The Official Website For Roadrunner Records
3. ↑  «Megaforce Records - Megaforce Records». Αρχειοθετήθηκε από το πρωτότυπο στις 28 Φεβρουαρίου 2018. Ανακτήθηκε στις 10 Νοεμβρίου 2016.
4. ↑  Mercyful Fate: Backwards Tapes, Human Skulls...And Table Football!
5. 1 2 3 4 5  Tour Dates - The Mercyful Fate / King Diamond FAQ
6. ↑  «Frequently Asked Questions - Mercyful Fate». Αρχειοθετήθηκε από το πρωτότυπο στις 17 Φεβρουαρίου 2018. Ανακτήθηκε στις 10 Νοεμβρίου 2016.
7. ↑  Heavy Sound Festival 1984 Setlists | setlist.fm
8. ↑  The Parent's Music Resource Center from information to censorship - Philagora[*νεκρός σύνδεσμος*]
9. ↑  The Metal Crypt - Review of Mercyful Fate - Melissa
10. ↑  Melissa Review | Mercyful Fate | Compact Discs | Reviews @ Ultimate Guitar
11. ↑  100 Greatest Metal Albums - DigitalDreamDoor.com
12. ↑  The 25 Best Traditional Heavy Metal Albums — Metal Descent
13. ↑  «10 Metal Albums to Listen to Before You Die | OC Weekly». Αρχειοθετήθηκε από το πρωτότυπο στις 10 Δεκεμβρίου 2016. Ανακτήθηκε στις 10 Νοεμβρίου 2016.
14. ↑  The Top 500 Heavy Metal Albums of All Time
15. ↑  Martin Popoff's "the Top 500 Heavy Metal Albums of All Time - Rate Your Music

Πηγές
-----

* Melissa - Mercyful Fate | Songs, Reviews, Credits | AllMusic
* Essential black metal Listening: MERCYFUL FATE Melissa - Metal Injection
* Death Metal Underground: Mercyful Fate – Melissa is 30 years old today

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Mercyful Fate |
| --- |
|  |
| 
* **King Diamond**
* **Χανκ Σέρμαν**
* **Σάρλι Ντ' Άντζελο**
* **Μπιάρνε Χολμ**
* **Μάικ Γουίντ**

* Κάρστεν Βαν Ντερ Βόλσινγκ
* Γιαν Λίντμπλαντ
* Τίμι Χάνσεν
* Νικ Σμιθ
* Κιμ Ραζ
* Μπένι Πίτερσεν
* Μίκαελ Ντένερ
* Μόρτεν Νίλσεν
* Σνόουι Σο
 |
|  |
| Ηχογραφήσεις σε στούντιο | 
* *Melissa* (1983)
* *Don't Break the Oath* (1984)
* *In the Shadows* (1993)
* *Time* (1994)
* *Into the Unknown* (1996)
* *Dead Again* (1998)
* *9* (1999)
 |
|  |
| ΕΡ | 
* *Mercyful Fate EP* (1982)
* *The Bell Witch* (1994)
 |
|  |
| Συλλογές | 
* *The Beginning* (1987)
* *Return of the Vampire* (1992)
* *A Dangerous Meeting* (1992)
* *The Best of Mercyful Fate* (2003)
 |
|  |
| Σχετικά άρθρα | 
* King Diamond
* Metallica
* Black metal
 |

 |